ΔΕΛΤΙΟ ΤΥΠΟΥ

Το Σωματείο Άγιος Γεώργιος Περιστερεώτα διοργανώνει το 1ο ΘΕΡΙΝΟ ΣΧΟΛΕΙΟ για τις «Γενοκτονίες, το Ολοκαύτωμα και τη Μαζική Βία» στις 25-27 Ιουλίου 2025, στις εγκαταστάσεις του Σωματείου στο Ροδοχώρι της Νάουσας. Διδάσκουν κορυφαίοι ακαδημαϊκοί και καθηγητές πανεπιστημίου. Το Θερινό Σχολείο που θα διεξαχθεί στην αγγλική γλώσσα συνδιοργανώνουν και υποστηρίζουν η Γενική Γραμματεία Θρησκευμάτων του Υπουργείου Παιδείας, Θρησκευμάτων και Αθλητισμού της Ελλάδας, ο Δήμος Ηρωικής Πόλης Νάουσας, η Εύξεινος Λέσχη Θεσσαλονίκης και η Σχολή Ανθρωπιστικών, Κοινωνικών και Οικονομικών Επιστημών του Διεθνούς Πανεπιστημίου Ελλάδος. Σκοπός του Θερινού Σχολείου είναι η διδασκαλία και ενημέρωση γύρω από ζητήματα της Γενοκτονίας, της μαζικής βίας, του πολιτισμικού τραύματος. Απευθύνεται σε φοιτητές που έχουν ολοκληρώσει τουλάχιστον το 3ο έτος σπουδών, σε πτυχιούχους και νέους επιστήμονες, μεταπτυχιακούς ή υποψήφιους διδάκτορες καθώς και σε οποιοδήποτε ενδιαφερόμενο περί μνημονικών σπουδών, μαζικής βίας, εθνικισμών και γενοκτονίας. Κόστος συμμετοχής 120 ευρώ για όλο το πρόγραμμα, περιλαμβάνει διαμονή και διατροφή. Διατίθενται υποτροφίες που χορηγεί ο Σύλλογος Ποντίων Ludwigshafen-Verein der Griechen aus Pontos Ludwigshafen. Περιορισμένες θέσεις. Θα τηρηθεί αυστηρά σειρά προτεραιότητας σ’ όσους δηλώσουν συμμετοχή. Οι συμμετέχοντες θα παραλάβουν βεβαίωση παρακολούθησης, τσάντα με εκπαιδευτικό υλικό και αναμνηστικά.

Υπεύθυνος προγράμματος: Δρ. Θεοδόσιος Κυριακίδης

Επικοινωνία - Εγγραφές: Αριστείδης Ιορδανίδης, 6936005602, peristereota752@gmail.com

Εκ μέρους της Οργανωτικής Επιτροπής

1ο Θερινό Σχολείο «Γενοκτονίες, Ολοκαύτωμα και Μαζική Βία»